बि टि आरनि गुबुन गुबुन जिल्लाफोराव दासान्दि सिखावै आयेन बेरेखा फेग्रा मुवा जेरै गान्जा, आफिं, ड्राग्स बायदिफोरखौ पुलिस बिफान्नि गोख्रों सिग्रोमनायनि गेजेरजों हमनो मोनबाय थानायखौ नुनो मोन्दों। मैया आसाम आरो सोनाब बंग’ सिमनानि ककराझार जिल्लानि सिङाव थानाय श्रीरामपुरआव आसाम पुलिसनि गोख्रों सिग्रोमनायाव आफिं बिफांनि जिगाबजों लोगोसे आरो सन्देह’ खालामजाथाव गोथां आफिं बोखांनो हादों। बे आयेन बेरेखा फेग्रा मुवाखौ श्रीरामपुरआव हमथानानै दोन्नाय गंसे ट्राकनि सिङाव मोनसे खनायाव मोन्नाय जादों होन्नानै कक्राझार पुलिसा फोरमायदों ।